recursal/SuperWikiNEXT-32B huggingface dataset:
একটি বৃহৎ ক্ষোদক
**ক্ষোদক** বা **চূর্ণকারক** এক প্রকার যন্ত্র, যা বিভিন্ন প্রকার যন্ত্রাংশ চূর্ণ করতে ব্যবহৃত হয়। উদাহরণস্বরূপ বলা যায়, কয়লা উৎপাদন কারখানার বাষ্প সৃষ্টিকারী চুল্লির দহনের জন্য কয়লাকে চূর্ণ করতে "পুরিচ" নামক বিশেষ এক ধরনের ক্ষোদক ব্যবহৃত হয়।

কয়লা ক্ষোদকের প্রকারভেদ
------------------------

কয়লা ক্ষোদক গতির ভিত্তিতে বিভিন্ন প্রকার হতে পারে। যেমন-

(১)নিম্ন গতির কয়লা ক্ষোদক

(২)মধ্যম গতির কয়লা ক্ষোদক

(৩) উচ্চ গতির কয়লা ক্ষোদক

### নিম্ন গতির ক্ষোদক

#### বল ও টিউব মিল

বল মিল এক ধরনের ক্ষোদক, যার মধ্যে তিনটি 
প্রান্তীয়ভাবে ঘূর্ণনশীল সিলিন্ডার বিদ্যমান। এদের দৈর্ঘ্য সর্বোচ্চ ৩ ডায়ামিটার পর্যন্ত হতে পারে। গড়িয়ে যাওয়া ইস্পাতের বল, নুড়ি বা দণ্ড ব্যবহার করে বল মিল চালনা করা হয়।

টিউব মিল চক্রাকারে ঘূর্ণনশীল ক্ষোদকের সমন্বয়ে গঠিত। এর দৈর্ঘ্য সর্বোচ্চ পাঁচ ডায়ামিটার পর্যন্ত হতে পারে। আকরিক, শিলা ইত্যাকার বস্তু চূর্ণ করার জন্য এটি ব্যবহৃত হয়। যে বস্তুটি চূর্ণ করা হবে , সেটি পানির সাথে মিশিয়ে মিলের প্রকোষ্ঠের এক প্রান্ত দিয়ে প্রবেশ করানো হয় এবং অন্য প্রান্ত দিয়ে চূর্ণকৃত আকারে এটি নির্গত হয়।

উভয় ধরনের মিলেই লাইনার থাকে, যার ফলে সিলিন্ডারটি কোনো কারণে জীর্ণ বা ক্ষয়প্রাপ্ত হয় না। তবে বল এবং লাইনার নিজেরাই জীর্ণ বা ক্ষয়প্রাপ্ত হয়ে যেতে পারে। ক্ষয় প্রক্রিয়ার ফলে বলগুলো ক্ষয়ে শেষ হয়ে যায়, যার ফলে তাদের প্রতিস্থাপন করতে হয়। আবার, লাইনারগুলোকেও একটি নির্দিষ্ট সময় পরপর প্রতিস্থাপিত করা জরুরি।

টিউব মিলের নামকরণের মূল কারণ হলো এর নলের মত গঠন ; অপরপক্ষে বল মিলের নামকরণের মূল কারণ হলো বস্তু চূর্ণকরণে ইস্পাতের বলের ব্যবহার। দুটি বৈশিষ্ট্যই বিদ্যমান এমন মিলকে বল টিউব মিল বলে।

মিলের নামকরণ পদ্ধতি একটি উদাহরণের সাহায্যে ব্যাখ্যা করা হলো। ধরা যাক, একটি মিলের নাম বিবিডি ৪৭৭২। এক্ষেত্রে, ১ম বি দ্বারা ব্রয়ার (আবিষ্কারকের নাম), ২য় বি দ্বারা ব্যুলে (বলের ফ্রেঞ্চ প্রতিশব্দ), ডি দ্বারা বুঝায় ডাইরেক্ট ফায়ারিং বা সরাসরি চূর্ণকরণ,৪৭ দ্বারা বুঝায় ডেসিমিটার এককে শেলের ব্যাস (৪৭ ডেসিমিটার বা ৪.৭ মিটার) এবং ৭২ দ্বারা বুঝায় ডেসিমিটার এককে শেলের দৈর্ঘ্য (৭২ ডেসিমিটার বা ৭.২ মিটার)।

শেলের আয়তনের অর্ধেক বা এক-তৃতীয়াংশই বল দখল করে রাখে। এটি তিন টুকরায় বিভক্ত; এবং এর সম্পূর্ণ দৈর্ঘ্য ৭.২ মিটার। দশটি ভিন্ন ভিন্ন ধরনের লাইনার ব্যবহার করা হয়, যাদের মোট ভর ৬০.২৬ টন।

### মধ্যম গতির ক্ষোদক

#### রিং অ্যান্ড বল মিল

রিং অ্যান্ড বল মিলে দুই ধরনের রিং বা আংটিসদৃশ গঠন পরিলক্ষিত হয়। নিচের দিকের রিং বা আংটি ঘুরতে থাকে; অপরপক্ষে উপরের দিকের রিংটি বলের দিকে বস্তুটি চেপে ধরে।

#### ভার্টিকেল স্পিন্ডল রোলার মিল

ভার্টিকেল স্পিন্ডল রোলার মিল কয়লা চূর্ণ করতে বড় টায়ার ব্যবহার করে। কাঁচা কয়লা মাধ্যাকর্ষণ শক্তি ব্যবহার করে চূর্ণকরণ টেবিলে নলের মধ্য দিয়ে প্রবাহিত করা হয়। এক্ষেত্রে বায়ুর উল্লেখযোগ্য ব্যবহার রয়েছে।

১৯৫৪ সালে ভার্টিকেল বা উলম্ব ক্ষোদকের অনুরূপ জেট ক্ষোদক আবিষ্কার করা হয়। এটিও টায়ার ব্যবহার করে, তবে এতে উচ্চগতির বায়ুপ্রবাহের প্রয়োজন পড়ে। 

### বোল মিল

বোল মিল বিশেষ এক ধরনের ক্ষোদক, যা দুই ভাগে বিভক্ত। এগুলো হলো- গভীর বোল মিল ও অগভীর বোল মিল।

তথ্যসূত্র
---------

1. ↑  Coal Pulverising Mill Types, by Glenn Schumacher, 2010
2. ↑  Magazines, Hearst (28 এপ্রিল, 1954)। "Popular Mechanics"। Hearst Magazines – Google Books-এর মাধ্যমে।  এখানে তারিখের মান পরীক্ষা করুন: `|তারিখ=` (সাহায্য)
**আইফেল পর্বতমালা** (জার্মান: Eifel) পশ্চিম জার্মানির রাইনলান্ড-প্‌ফাল্‌ৎস রাজ্যের উত্তর-পশ্চিমাংশে অবস্থিত একটি মালভূমি বা নিম্ন উচ্চতার পর্বতমালা। এর দক্ষিণ-পূর্ব সীমানায় মোজেল নদী, উত্তর-পূর্বে রাইন নদীর গিরিখাত, উত্তরে হোএস ফেন পাহাড়গুলি এবং পশ্চিমে বেলজিয়াম ও লুক্সেমবুর্গের আর্দেন পর্বতমালা। আইফেল মালভূমিটি একটি পরিত্যক্ত, জলাভূমিতে ভরা মালভূমি এলাকা। এখানে অনেক মৃত আগ্নেয়গিরির চূড়া ও জ্বালামুখ দেখতে পাওয়া যায়। হোএ আখ্‌ট নামক জায়গাটি এর সর্বোচ্চ বিন্দু, সমুদ্র সমতল থেকে যার উচ্চতা ৭৪৬ মিটার। এখানে লোহা ও সীসার আকরিক ছিল, কিন্তু ১৯শ শতকের মধ্যেই এগুলি নিঃশেষ হয়ে যায়।

আইফেলের উত্তরের পাহাড়গুলি আরগেবির্গে নামে পরিচিত। এগুলি আর নদীর উত্তরে আরভাইলার জেলাতে অবস্থিত। আর নদীর দক্ষিণে অবস্থিত পাহাড়গুলি হোএ আইফেল নামে পরিচিত; এখানেই হোএ আখ্‌ট নামের সর্বোচ্চ পাহাড়টি অবস্থিত। পশ্চিমে বেলজিয়ামের সাথে সীমান্তে পাহাড়গুলি শ্নাইফেল নামে পরিচিত; এগুলি প্রায় ৭০০ মিটার পর্যন্ত উঠে গেছে। দক্ষিণের পাহাড়গুলির উচ্চতা কম; এগুলির মধ্য দিয়ে অনেকগুলি নদী উত্তর-দক্ষিণ বরাবর চলে গেছে এবং মোজেল নদীতে পড়েছে। এদের মধ্যে কুল নদী বৃহত্তম; কুল নদীর দুই পাশের পাহাড়গুলিকে কুলভাল্ড বলে। এরও দক্ষিণে মোজেল নদীর উত্তর তীরে ফোরাইফেল নামের পাহাড়শ্রেণীর মাধ্যমে আইফেল পর্বতমালার সমাপ্তি ঘটেছে।

২০০৪ সাল থেকে আইফেল পর্বতমালার প্রায় ১১০ বর্গকিমি এলাকা আইফেল জাতীয় উদ্যান আকারে সংরক্ষণ করা হয়েছে। আইফেল অঞ্চলে ফর্মুলা ওয়ান রেসিঙের একটি প্রতিযোগিতা নুরবুর্গরিং প্রতি বছর অনুষ্ঠিত হয়। আইফেল পর্বতমালার ভেতর দিয়ে রোমানেরা কোলন শহরে পানি সরবরাহের জন্য একটি দীর্ঘ পানিবাহী নালা তৈরি করেছিল, যা বর্তমানে প্রত্নতাত্ত্বিকদের জন্য একটি উল্লেখযোগ্য বিষয়।

গ্যালারি
--------

* জার্মানির মানচিত্রে আইফেল পর্বতমালার অবস্থান ও বিস্তারজার্মানির মানচিত্রে আইফেল পর্বতমালার অবস্থান ও বিস্তার
* আইফেল পর্বতমালার দৃশ্যআইফেল পর্বতমালার দৃশ্য
* ভুলকান আইফেলের একটি হ্রদভুলকান আইফেলের একটি হ্রদ
* লাখার জে, ভালকান আইফেলের একটি হ্রদলাখার জে, ভালকান আইফেলের একটি হ্রদ
* আইফেলের দৃশ্যাবলিআইফেলের দৃশ্যাবলি
* শীতকালে আইফেল প্রায়ই বরফাবৃত থাকেশীতকালে আইফেল প্রায়ই বরফাবৃত থাকে

তথ্যসূত্র
---------

বহিঃসংযোগ
---------

* Historical Background: The Eifel District
* Pictures from Hinterhausen near Gerolstein
**আদিত্য কুমার মান্ডি** হলেন একজন ভারতীয় সাঁওতালি সাহিত্যিক। তিনি ২০১১ সালে সাহিত্য অকাদেমি পুরস্কার লাভ করেন। তিনি সেন্ট্রাল ইন্ডাস্ট্রিয়াল সিকিউরিটি ফোর্সে কর্মরত আছেন।

জীবনী
-----

আদিত্য কুমার মান্ডির বয়স যখন ১২ বছর তখন তার পরিবারকে একঘরে করা হয়েছিল। কেননা, তার বাবা অন্য কৃষকের কাছ থেকে দুই বিঘা জমি খরিদ করেছিল। তাদের রীতি অনুসারে, তারা শুধু পূর্বপুরুষদের জমির মালিক হতে পারে। এরপর, বাঁকুড়া জেলার বুরুঘুটু গ্রামে বসবাসকারী তার পরিবারকে দুর্ভোগের সম্মুখীন হয়। তারা কারো সাথে কথা বলতে পারত না। এমনকি, তাদেরকে গ্রামে অবস্থিত কুয়া থেকে পানি সংগ্রহ কর‍তে পারত না। এছাড়া, কেড়ে নেওয়া হয় তাদের জমি। একদিন তার বাবা বাড়ি ছেড়ে চলে যান। এরপর, তার বাবা আর ফিরে আসেন নি। তার মতে, এই ঘটনা তাকে লেখালেখি আরম্ভ করতে উদ্বুদ্ধ করেছে।

আদিত্য কুমাত মান্ডি রচিত প্রথম কবিতা *আম দো ওখাল কা*। তার রচিত *বাঞ্চাও লারহাই* কাব্যগ্রন্থের জন্য তিনি ২০১১ সালে সাহিত্য অকাদেমি পুরস্কার লাভ করেন। ২০১২ সাল পর্যন্ত তার রচিত ১৪ টি গ্রন্থ প্রকাশিত হয়েছিল, তার মধ্যে একটি আত্মজীবনীও বিদ্যমান।

তথ্যসূত্র
---------

1. 1 2 3 4 5  "Sahitya Akademi awardee is a CISF constable"। *The Indian Express*। ২৪ ফেব্রুয়ারি ২০১২। সংগ্রহের তারিখ ২৭ নভেম্বর ২০১৯।
2. ↑  "CISF observes 43rd Raising Day"। *The Times of India*। ১১ মার্চ ২০১২। সংগ্রহের তারিখ ২৭ নভেম্বর ২০১৯।
3. ↑  "AKADEMI AWARDS (1955-2018)"। *Sahitya Akademi*। সংগ্রহের তারিখ ২০ নভেম্বর ২০১৯।
**আন্দ্রেয়া ডায়াজ নিকোলাস** (জন্ম: ২৬ অক্টোবর ১৯৯১) হলেন ভেনিজুয়েলায় জন্ম নেওয়া এক চিলিয়ান মডেল যিনি ২০১৮ সালে মিস ইউনিভার্স চিলি খেতাব লাভ করেন। তিনি মিস ইউনিভার্স ২০১৮ প্রতিযোগিতায় চিলির প্রতিনিধিত্ব করেন।

ব্যক্তিগত জীবন
--------------

আন্দ্রেয়া ডায়াজ ১৯৯১ সালের ২৬ অক্টোবর ভেনিজুয়েলার কারাবোবো রাজ্যের রাজধানী ভ্যালেন্সিয়ায় জন্মগ্রহণ করেন। তার মা জন্মেছিলেন ভেনিজুয়েলায় এবং তার বাবা জন্মেছিলেন চিলিতে। ছোটবেলা বেড়ে উঠেছেন চিলির রাজধানী সান্তিয়াগোতে। তিনি সাংবাদিকতার পাশাপাশি মডেলিংও করেন।

সুন্দরী প্রতিযোগিতায় অংশগ্রহণ
------------------------------

### মিস ইউনিভার্স চিলি ২০১৮

২০১৮ সালের আগস্ট মাসের ১৯ তারিখে আন্দ্রিয়া ডায়াজ *মিস ইউনিভার্স চিলি* খেতাব লাভ করেন। ফলশ্রুতিতে তিনি মিস ইউনিভার্স ২০১৮ প্রতিযোগিতায় চিলির প্রতিনিধিত্ব করার সুযোগ পান।

### মিস ইউনিভার্স ২০১৮

আন্দ্রেয়া ডায়াজ থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় চিলির প্রতিনিধিত্ব করেছেন। তিনি সেখানে খেতাব জিততে পারেন নি। মিস ইউনিভার্স ২০১৮ খেতাব জিতেছিলেন ফিলিপাইনের ক্যাটরিওনা গ্রে।

তথ্যসূত্র
---------

1. ↑  "Miss Universo Chile 2018 is Andrea Díaz"। Miss Universo Chile - Instagram। সংগ্রহের তারিখ ১৯ আগস্ট ২০১৮।
2. ↑  "MISS UNIVERSO CHILE 2018 ES ANDREA DÍAZ ¡FELICIDADES!! TODO EL ÉXITO EN TU REINADO"। Miss Universo Chile - Instagram। সংগ্রহের তারিখ ১৯ আগস্ট ২০১৮।
3. ↑  "Miss Universe Chile 2018 award goes to Andrea Diaz"। *awardgoesto*। ২৫ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৮।
4. ↑  "সংরক্ষণাগারভুক্ত অনুলিপি"। ৬ মে ২০১৯ তারিখে মূল থেকে আর্কাইভ করা। সংগ্রহের তারিখ ৬ মে ২০১৯।
5. ↑  News, Joel Guinto, ABS-CBN। "Catriona Gray crowned Miss Universe"। *ABS-CBN News*।
**জেফারসন সি লিভেন্স** একজন মার্কিন জৈব প্রকৌশলী।

লিভেন্স হল্যান্ড, মিশিগানে বেড়ে ওঠেন।  তিনি ১৯৭৬ সালে মিশিগান ইউনিভার্সিটিতে রাসায়নিক প্রকৌশলে স্নাতক ডিগ্রি সম্পন্ন করেন এবং পারডু বিশ্ববিদ্যালয়ে একই বিষয়ে ডক্টরেট অধ্যয়ন করেন।   ১৯৮২ সালে, তিনি ইস্টম্যান কোডাক কোম্পানির বায়ো-প্রোডাক্টস বিভাগের জন্য কাজ শুরু করেন এবং ১৯৯০ সালে চলে যান, যখন এটি জেননকর ইন্টারন্যাশনাল হয়ে যায়।  লিভেন্স পরবর্তীতে এ. ই. স্ট্যালিতে যাওয়ার আগে মিশিগান বায়োটেকনোলজি ইনস্টিটিউটে যোগদান করেন।  ২০০৭ এবং ২০১২ এর মধ্যে, লিভেন্স আমিরিস ইনকর্পোরেটেড এর জন্য কাজ করেছিলেন।  তারপর তিনি জেনোমেটিকায় চলে যান এবং ২০১৮ সালে অবসর গ্রহণ করেন। 

২০১৯ সালে, লিভেন্স ইউনাইটেড স্টেটস ন্যাশনাল একাডেমি অফ ইঞ্জিনিয়ারিং- এর সদস্য নির্বাচিত হন।

তথ্যসূত্র
---------

1. 1 2 3 4 5 6  "Jeff Lievense receives the 2022 ChE Alumni Merit Award"। University of Michigan। ১৯ সেপ্টেম্বর ২০২২। সংগ্রহের তারিখ ১৮ অক্টোবর ২০২৩।
2. ↑  "Jefferson C. Lievense"। American Institute of Chemical Engineers। সংগ্রহের তারিখ ১৮ অক্টোবর ২০২৩।
3. ↑  "Dr. Jefferson C. Lievense"। United States National Academy of Engineering। সংগ্রহের তারিখ ১৮ অক্টোবর ২০২৩।

|  |  |
| --- | --- |
| কর্তৃপক্ষ নিয়ন্ত্রণ: বৈজ্ঞানিক ডাটাবেজ উইকিউপাত্তে এটি সম্পাদনা করুন | 
* গুগল স্কলার

 |
**শেখ ফজিলাতুন্নেছা মুজিব সরকারি মহিলা কলেজ** নাটোর জেলার একটি মহিলা কলেজ।

ইতিহাস
------

২৭ ফ্রেব্রুয়ারী ১৯৯৭ নাটোর জেলা শহর হতে ১৮ কিলোমিটার দক্ষিণে বড়াইগ্রাম উপজেলার বনপাড়া পৌরসভার বনপাড়া বাজারের উত্তর-পূর্ব দিকে ২০০ মিটার দূরত্বে (মহিষভাঙ্গা) রোডে বনপাড়া-হাটিকুমরুল মহাসড়কের দক্ষিণ পার্শ্বে সংরক্ষিত প্রাচীরবেষ্টিত ১.৫৫ একর ভূমির উপর প্রতিষ্ঠিত হয় ‘‘শেখ ফজিলাতুন্নেছা মুজিব মহিলা অনার্স কলেজ’’। এলাকার কপিতয় ব্যক্তি এটি প্রতিষ্ঠা করেন। কলেজের প্রতিষ্ঠতা উপদেষ্টা ছিলেন অধ্যাপক মোঃ আবদুল কুদ্দুস এমপি, প্রতিষ্ঠাতা সভাপতি ছিলেন শহীদ ডাঃ আয়নুল হক।

অনুষদ ও বিভাগসমূহ
-----------------

শেখ ফজিলাতুন্নেছা মুজিব সরকারি মহিলা কলেজে পঠিত বর্তমান অনুষদ ও বিভাগসমূহ -

### কলা অনুষদ

* বাংলা বিভাগ
* ইংরেজি বিভাগ
* ইতিহাস বিভাগ
* ইসলামের ইতিহাস বিভাগ
* দর্শন বিভাগ

### সমাজ বিজ্ঞান অনুষদ

* রাষ্ট্র বিজ্ঞান বিভাগ
* অর্থনীতি বিভাগ
* সমাজ বিজ্ঞান বিভাগ

### বিজ্ঞান অনুষদ

* উদ্ভিদবিজ্ঞান বিভাগ
* ভূগোল ও পরিবেশ বিভাগ
* মনোবিজ্ঞান বিভাগ

### ব্যবসায় শিক্ষা অনুষদ

* ব্যবস্থাপনা বিভাগ

সুবিধা এবং বৈশিষ্ট্যসমূহ
------------------------

### ভবন সমূহ

মোট ভবন ৫টি

### আবাসিক হলসমূহ

২টি

### গ্রন্থাগার

১টি

তথ্যসূত্র
---------
**লঁকোম** (ফরাসি: Lancôme) একটি ফরাসি অভিজাত সুগন্ধি এবং প্রসাধনী সামগ্রী প্রস্তুতকারক। ব্যবসা প্রতিষ্ঠানটি বিশ্বের বিভিন্ন দেশে তাদের তৈরিকৃত সামগ্রী বিক্রয় করে। লনকোম বিখ্যাত ফরাসী প্রসাধনী মার্কা লোরেয়ালের অধীনস্থ একটি শাখা।

ইতিহাস
------

১৯৩৫ সালে আরমঁ পোতিজঁ ফ্রান্সে লঁকোম প্রতিষ্ঠা করেন। তখন এটি মূলত একটি সুগন্ধি বিক্রেতা প্রতিষ্ঠান ছিল। আরমঁর লক্ষ্য ছিল এমন একটি ফরাসি সুগন্ধি মার্কা তৈরি করা যা বিশ্বব্যাপী ফ্রান্সের পণ্যসামগ্রী বিক্রয় ও বাজারজাত করবে। মার্কার নাম হিসেবে লঁকোমের উৎপত্তি হয় একটি ধ্বংসপ্রাপ্ত প্রাসাদের নাম থেকে। ১৯৩৫ সালে ব্রাসেলসের একটি মেলায় লঁকোম তার প্রথম পাঁচটি সুগন্ধী প্রদর্শন করে। আরমঁ প্রথম ১৯৩৬ সালে ক্রিম, লোশন ইত্যাদি তৈরি করেন তাঁর কোম্পানি থেকে। এরপরে ক্রমান্বয়ে মুখসজ্জা, ত্বকের ক্রিম এবং বিভিন্ন ধরনের প্রসাধনী তৈরি করতে থাকে লঁকোম। ১৯৬৪ সালে লোরেয়াল লঁকোমকে অধিগ্রহণ করে। লঁকোম লোরেয়ালের অভিজাত পণ্য বিভাগের অন্যতম মার্কা। লঁকোম বর্তমানে আন্তর্জাতিকভাবে সফল অন্যতম সুগন্ধী ও প্রসাধনী মার্কা। ২০১০ সালে লঁকোম তার ৭৫ বছরপূর্তি পালন করে।

তথ্যসূত্র
---------

1. ↑  Chesters, Anna (১৯ মার্চ ২০১২)। "A brief history of Lancôme"। *guardian*। সংগ্রহের তারিখ ১১ মার্চ ২০১৩।

বহিঃসংযোগ
---------

* Lancôme online Boutique
**লূরদে রাণী গীর্জা, বনপাড়া** গীর্জাটি নাটোরের বড়াইগ্রাম উপজেলার বনপাড়ায় অবস্থিত। ১৯৪০ সালে এটি স্থাপিত হয়। এখানকার বেশির ভাগ খ্রীস্টানই প্রায় ৭০ থেকে ৮০ বছরে আগে ঢাকা বিভাগের গাজীপুরের কালিগঞ্জ থেকে এসে বসতি স্থাপন করেন।পুরাতন গীর্জার ভবনটি জীর্ণ হয়ে পড়ায় পাশ্বে আরেকটি নতুন গির্জা স্থাপন করা হয়েছে ২০১০ সালে। একই সাথে স্থাপন করা হয়েছে বাংলাদেশের সব চেয়ে বড় মা মারীয়ার (যীশুর মাতা)। একটি মূতি ব্যয় বহুল এই গীর্জায় ব্যবহার করা হয়েছে উন্নত মানের কারুকার্য যা দশনার্থীদের হৃদয় মন জয় করে। দূর দূরান্ত থেকে দশনার্থীরা এটি দেখতে এবং তীর্থের উদ্দেশে এখানে আসেন। লূরদে রাণী গীর্জা, বনপাড়ার প্রতিষ্ঠার ৭৫ বছর পূর্তি পালন করা হয়েছে ২৬ ডিসেম্বর ২০১৫ সালে।

গীর্জার তত্বাবধান
-----------------

গীর্জাটি রোমান কাথলিক রাজশাহী ধমপ্রদেশের অধীনে।এর দায়িত্বে রয়েছেন পুরোহিত বিকাশ বিরেরু। তার সহকারী হিসেবে কাজ করছেন নবীন পিউস কস্তা। এর আগে ইতালীয় দীনো জাকোমেনেল্লী, পিমে ২৩ বছর এখানে সেবা দিয়েছেন। এই গীর্জার প্রায় ৩,৫৩৩ খ্রীস্ট ভক্তের আধ্যাত্মিক সেবা দিয়ে যাচ্ছেন। তাকে সহযোগিতা পরামশ, মতামত দিয়ে সহযোগিতা করে স্থানীয় প্যারিস কাউন্সিল।গীর্জাটি প্রতিষ্ঠার পর থেকেই পিমে ধর্মপ্রচারকগণ এখানে অক্লান্তভাবে সেবা দিয়ে জাতি-ধর্ম-বর্ণ সবাইকে শিক্ষা, স্বাস্থ্য ও অথনৈতিক উন্নয়নে কাজ করে যাচ্ছেন।

পরিসংখ্যান
----------

গীর্জার অধিনে রয়েছে একটি উচ্চ বিদ্যালয়, একটি কলেজ, প্রাথমিক বিদ্যালয়, সেমিনারী (পুরোহিতপ্রাথীদের গঠনগৃহ)। এছাড়া মিশন মাকেট, একটি খেলার মাঠ, কারিগরী বিদ্যালয়, ক্লাব ঘর, সন্ন্যাসিনীদের বাড়ি, ২টি বোডিং ।

বিশেষ ব্যক্তিত্ব
----------------

• বিশপ জের্ভাস রোজারিও, রাজশাহীর বিশপ (উচ্চপদস্ত ধর্ম যাজক)

• গাব্রিয়েল কস্তা, অবসরপ্রাপ্ত উন্নয়ন কর্মী ও প্রধান শিক্ষক

• উইলিয়াম অতুল কুলুন্তুনু, অতিরিক্ত সচিব, সংস্থাপন মন্ত্রণালয় ও মুক্তিযোদ্ধা

• মৃত সিলভেষ্টার কস্তা, মুক্তিযোদ্ধা ও উন্নয়ন কর্মী

• টমাস কস্তা, উন্নয়ন কমী, কানাডা প্রবাসী

• দীপক পিরিছ, সমবায়ী নেতা এবং ব্যবসায়ী

• সুবল এল রোজারিও, লেখক ও উন্নয়ন কর্মী

* অমল গমেজ, র‌্যাব কর্মকর্তা, উত্তরা, ঢাকা

• ফাঃ শংকর ডমিনিক গমেজ, অধ্যক্ষ, সেন্ট যোসেফ উচ্চ বিদ্যালয়, বনপাড়া

• বাবলু রেনেতাস কোড়াইয়া, চেয়ারম্যান, বনপাড়া খ্রীস্টান কো-অপারেটিভ ক্রেডিট ইউনিয়ন লি:

• এন্টনিও প্রদীপ রিবেরু, প্রেসিডেন্ট, বনপাড়া বহুমুখী সমবায় সমিতি, ঢাকা

তথ্যসূত্র
---------
**আদেলুদ্দীন আহমদ** (১৯১৩ সালের ১ মার্চ  –  ২৬ জুন ১৯৮১) একজন বাংলাদেশী আইনজীবী এবং রাজনীতিবিদ ছিলেন।

প্রাথমিক জীবন
-------------

আহমদ ১৯১৩ সালের ১লা মার্চ কালিনগর হাওলাদার বাড়ি, কালকিনি, মাদারীপুর, পূর্ববাংলা, ব্রিটিশ ভারতে জন্মগ্রহণ করেন। ১৯৩৫ সালে তিনি রাজেন্দ্র কলেজ থেকে স্নাতক হন। তারপরে তিনি রিপন কলেজে আইন বিষয়ে পড়াশোনা করেন এবং ১৯৪২ সালে স্নাতক হন।

পেশাজীবন
--------

১৯৪৩ সালে আহমদ ফরিদপুর বারে যোগদান করেন। তিনি ১৯৪৩ সালে ফরিদপুরে অল ইন্ডিয়া মুসলিম লীগে যোগ দিয়েছিলেন এবং পাকিস্তান আন্দোলনকে সমর্থন করেছিলেন। তিনি দলের জেলা শাখার সহকারী সম্পাদক নির্বাচিত হয়েছিলেন এবং একপর্যায়ে প্রাদেশিক মুসলিম লীগ কাউন্সিলের সদস্য হিসাবে দায়িত্ব পালন করেন। তিনি আবদুল হামিদ খান ভাসানীর সঙ্গে কাজ করেছিলেন এবং আওয়ামী লীগ প্রতিষ্ঠা করতে সহায়তা করেছিলেন। আদেল উদ্দিন আহমদ ফরিদপুর আওয়ামী মুসলিম লীগের সেক্রেটারি এবং লীগের কার্যনির্বাহী কমিটির সদস্য হিসাবে দায়িত্ব পালন করেন। ১৯৫৩ সালে তিনি ফরিদপুর জেলা বোর্ডে নির্বাচিত হন এবং ১৯৫৪ সালে তিনি পূর্ব বাংলা আইনসভা ও পাকিস্তানের গণপরিষদে নির্বাচিত হন।

১৯৫৬ সালের ১৬ ফেব্রুয়ারি পাকিস্তান সংসদে আহমেদের আনা ভাষা বিলে একটি সংশোধনী পাস হয়। তাঁর সংশোধনীতে তিনি উর্দু ও বাংলা উভয়কেই পাকিস্তানের রাষ্ট্রভাষা করেন। তিনি ১৯৫৭ সালে রাজশাহী বিশ্ববিদ্যালয়ের সিনেটে নির্বাচিত হয়েছিলেন এবং বিশ্ববিদ্যালয় প্রতিষ্ঠা ও গঠনে সহায়তা করেছিলেন। তিনি ফরিদপুর আদালতের পাবলিক প্রসিকিউটর হিসাবে দায়িত্ব পালন করেন। ১৯৫৮ সালে তিনি ফিরোজ খান নূনের আওয়ামী লীগ ও রিপাবলিকান পার্টির জোট সরকারের মন্ত্রী হন। ১৯৭০ সালে তিনি আওয়ামী লীগের হয়ে পাকিস্তান জাতীয় পরিষদে নির্বাচিত হয়েছিলেন। ১৯৭৪ সালে তিনি বাংলাদেশ পাবলিক সার্ভিস কমিশনে নিযুক্ত হন এবং ১৯৭৫ সালে অবসর গ্রহণ করেন। তিনি তাঁর বাকী জীবন আইনী পেশায় কাটিয়েছেন।

মৃত্যু
------

১৯৮১ সালের ২৬শে জুন আদেলুদ্দীন আহমেদ মারা যান।

তথ্যসূত্র
---------

1. 1 2 3 4  আহমেদ কামাল (২০১২)। "আহমেদ, আদেল উদ্দিন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  Assembly (1955-1956), Pakistan Constituent (১৯৫৬)। *Constituent Assembly of Pakistan Debates: Official Report* (ইংরেজি ভাষায়)। Manager of Publications.। পৃষ্ঠা ৩১৬৫।
3. ↑  "Freedom fighters turn collaborators"। *bdnews24.com*। সংগ্রহের তারিখ ২০২২-০১-২৩।
চিত্র:Logo Norsk Folkemuseum.jpgনরওয়েজীয় লোকজাদুঘরের (*নর্স্ক ফোকমিউজিয়াম)* লোগো
গল স্টাভ চার্চ; ১৮৮৫ সালে যা রাজা দ্বিতীয় অস্কারের মুক্ত-বায়ু বা উন্মুক্ত জাদুঘরে পুনরায় স্থাপন করা হয়েছিল
**নরওয়েজীয় লোকজাদুঘর** (*নর্স্ক ফোকমিউজিয়াম*) হল নরওয়ের অসলোর বিগদে উপদ্বীপে অবস্থিত একটি লোকজাদুঘর তথা নরওয়ের সকল সামাজিক দল ও সকল অঞ্চল থেকে প্রাপ্ত ও সংগৃহীত সাংস্কৃতিক ইতিহাসের নিদর্শনগুলোর একটি সুবিশাল সংগ্রহশালা। নিদর্শনগুলো বিভিন্ন শহর ও গ্রামীণ জেলা থেকে স্থানান্তরপূর্বক অন্তর্ভুক্ত করে দেড় শতাধিক ভবনসহ এই বৃহত উন্মুক্ত-জাদুঘরটি তৈরি করা হয়েছে। স্থানীয়ভাবে এটি নর্স্ক ফোকমিউজিয়াম (*Norsk Folkemuseum*) নামে পরিচিত। তবে প্রাতিষ্ঠানিক নাম হিসেবে "নরওয়েজীয় সাংস্কৃতিক ইতিহাসের জাদুঘর" (*Norwegian Museum of Cultural History*) পদবন্ধটি ব্যবহার করা হয়।

নরওয়েজীয় সাংস্কৃতিক ইতিহাসের জাদুঘরটির আশেপাশে আরো বেশ কয়েকটি জাদুঘর রয়েছে। এসব জাদুঘরের মধ্যে অন্যতম হল ভাইকিং জাহাজ জাদুঘর, ফ্রাম যাদুঘর; কন-টিকি জাদুঘর এবং নরওয়েজীয় সামুদ্রিক জাদুঘর।

ইতিহাস
------

১৮৯৪ সালে গ্রন্থাগারবিদ এবং ইতিহাসবিদ হ্যানস আল (১৮৬৯-১৯৪৬) নরওয়েজীয় লোকজাদুঘরটি প্রতিষ্ঠা করেছিলেন। তবে ১৮৯৮ সালে এটি বর্তমান সম্পত্তির মূল ক্ষেত্রটি অধিগ্রহণ করে। অস্থায়ী প্রদর্শনী ভবনগুলো তৈরি এবং বেশ কয়েকটি গ্রামীণ ভবন পুনর্নির্মাণের পরে ১৯০১ সালে জনসাধারণের জন্য জাদুঘরটির দরজা উন্মুক্ত করে দেওয়া হয়েছিল। ১৯০৭ সালে পার্শ্ববর্তী একটি জায়গায় রাজা দ্বিতীয় অস্কারের সংগ্রহগুলো জাদুঘরে অন্তর্ভুক্ত করা হয়েছিল। ১৮৮১ সালে প্রতিষ্ঠিত কেন্দ্রাবস্থিত গল স্টাভ চার্চসহ এর পাঁচটি স্থানান্তরিত ভবন বিশ্বের প্রথম উন্মুক্ত জাদুঘর হিসাবে স্বীকৃত।

১৯৪৬ সালে মৃত্যুর আগ পর্যন্ত হ্যান্স আল এর পরিচালক ছিলেন। তাঁর নেতৃত্বে জাদুঘরটির জায়গা, কর্মী, সংগ্রহ, ভবন এবং দর্শনার্থীর সংখ্যা যথেষ্ট পরিমাণে বৃদ্ধি পেয়েছিল। তারপরে ১৯৪৭ সালে রেইদার জেলবার্গ (১৯০৪-১৯৭৮) জাদুঘরের পরিচালক হয়ে ১৯৭৪ সালে অবসর গ্রহণের আগে পর্যন্ত দায়িত্বপালন করেছিলেন। ১৯৯০ থেকে ২০০০ সাল অবধি এরিক রুডেং এটি পরিচালনা করেছিলেন। ২০০১ সাল থেকে পরিচালক অলাভ আরাস পরিচালকের দায়িত্বে আছেন।

তথ্যসূত্র
---------

1. ↑  *Norsk Folkemuseum* *Store norske leksikon*
2. ↑  "Hans Jacob Aall"। *Store norske leksikon*। সংগ্রহের তারিখ অক্টোবর ১, ২০২০।
3. ↑  "Reidar Kjellberg"। *Store norske leksikon*। সংগ্রহের তারিখ অক্টোবর ১, ২০২০।
4. ↑  "Erik Rudeng"। *Store norske leksikon*। সংগ্রহের তারিখ অক্টোবর ১, ২০২০।

### উৎস

* Hegard, Tonte *Hans Aall - mannen, visjonen og verket* (১৯৯৪) আইএসবিএন ৮২-৭৬৩১-০২৩-০
* Tschudi-Madsen, Stephan, *På nordmanns vis : Norsk folkemuseum gjennom 100 år* (১৯৯৩) আইএসবিএন ৮২-০৩-১৬৭১৫-২

বহিঃসংযোগ
---------


উইকিমিডিয়া কমন্সে **নরওয়েজীয় লোকজাদুঘর** সংক্রান্ত মিডিয়া রয়েছে।

* নর্স্ক ফোকমিউজিয়ামের অফিসিয়াল ওয়েবসাইট
**শ্রী আদ্য কাত্যায়নী শক্তি পীঠ** বা **ছতরপুর মন্দির** ভারতের দিল্লির ছাতারপুরের একটি ডাউন টাউন এলাকায় অবস্থিত । এই মন্দিরটি দেবী কাত্যায়নীকে উৎসর্গ করা হয়েছে । মন্দিরের পুরো কমপ্লেক্সটি ৭০ একর বিস্তৃত এলাকা জুড়ে বিস্তৃত। এটি নতুন দিল্লির দক্ষিণ-পশ্চিম উপকণ্ঠের  ছাতারপুরে অবস্থিত এবং মহরৌলি-গুরগাঁও সড়কের অদূরে কুতুব মিনার থেকে মাত্র ৪ কিমি (২.৫ মা) দূরে অবস্থিত।

১৯৭৪ সালে মন্দিরটি বাবা সন্ত নাগপাল জি প্রতিষ্ঠা করেন। তিনি ১৯৯৮ সালে মারা গিয়েছিলেন। তাঁর সমাধি মন্দিরটি মন্দির কমপ্লেক্সের মধ্যে শিব-গৌরী নাগেশ্বর মন্দিরের প্রাঙ্গনে অবস্থিত।

দিল্লিতে ২০০৫ সালে অক্ষরধাম মন্দির তৈরি হওয়ার আগে এই মন্দিরটিকে ভারতের বৃহত্তম এবং বিশ্বের দ্বিতীয় বৃহত্তম মন্দির হিসাবে বিবেচনা করা হয়েছিল।[] এই মন্দিরটি সম্পূর্ণরূপে মার্বেল দিয়ে নির্মিত এবং সমস্ত দিকে *জালি* (ছিদ্রযুক্ত পাথর বা জালিযুক্ত পর্দা) কাজ রয়েছে। এটিকে স্থাপত্যের একটি ভেসার শৈলীতে শ্রেণীবদ্ধ করা যেতে পারে ।

কমপ্লেক্স
---------

Laxmi Vinayaka Temple
পুরো মন্দির কমপ্লেক্স ৬০ একর (২৪.৩ হেক্টর), জুড়ে বিস্তৃত, ২০টিরও বেশি ছোট এবং বড় মন্দির তিনটি ভিন্ন কমপ্লেক্সে বিভক্ত। মন্দিরের প্রধান দেবতা হলেন দেবী কাত্যায়নী, যা নবদুর্গার (হিন্দু দেবী দুর্গা বা শক্তির নয়টি রূপ) একটি অংশ। নবরাত্রি উদযাপনের সময় দেবীর পূজা করা হয় ।

মূল মন্দিরের একটি পাশের মন্দিরে দেবী কাত্যায়নীর (দুর্গা) একটি মন্দির রয়েছে, যা শুধুমাত্র দ্বি-বার্ষিক নবরাত্রি মরসুমে খোলা হয়। তখন হাজার হাজার লোক দর্শনের জন্য প্রাঙ্গনে ভিড় করে । কাছের একটি ঘর রুপালি তৈরি টেবিল এবং চেয়ার সহ বসার ঘর হিসাবে তৈরি করা হয়েছে এবং অন্যটি *শয়ন কাক্ষ* (বেড রুম) হিসাবে বিবেচিত হয়েছে, যেখানে একটি বিছানা, ড্রেসিং টেবিল এবং টেবিল রূপালী রঙে খোদাই করা হয়েছে। এই মন্দিরটি একটি বড় সৎসঙ্গ বা প্রার্থনা হলে খোলা হয়, যেখানে ধর্মীয় বক্তৃতা এবং ভজন অনুষ্ঠিত হয়। মূল মন্দিরের প্রবেশপথে একটি পুরানো বৃক্ষ আছে, যেখানে ভক্তরা ইচ্ছা পূরণের জন্য পবিত্র সুতো বাঁধেন। দেবী দুর্গার আরেকটি মন্দির সকাল থেকে সন্ধ্যা ভক্তদের জন্য উন্মুক্ত, এটি রাধাকৃষ্ণ এবং গণেশকে উত্সর্গীকৃত মন্দিরগুলির উপরে অবস্থিত।

এছাড়াও এই কমপ্লেক্সে ভগবান রাম এবং শিবের প্রতি উৎসর্গীকৃত অন্যান্য মন্দিরও রয়েছে । মন্দিরগুলি দক্ষিণ এবং উত্তর ভারতীয় উভয় মন্দিরের স্থাপত্য শৈলীতে নির্মিত হয়েছে।

চিত্রসম্ভার
-----------

শিব মন্দিরে নন্দী
লক্ষ্মী বিনায়ক মন্দির
গৌরী নাগেশ্বর মন্দিরের প্রধান প্রবেশদ্বার
চত্তরপুর মন্দির কমপ্লেক্সের ভিতরে শ্রী শিব মন্দির
মূল মন্দির গোপুরা

তথ্যসূত্র
---------

1. ↑  "Chattarpur Mandir/Temple or Sh. Adhya Katyayani Shakti Peeth"। ৯ মার্চ ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  not to be confused with Chhatarpur in Madhya Pradesh
3. 1 2  "Chhatarpur Temple- Chattarpur Temple Delhi, Chattarpur Temple, Chhatrapur Mandir Delhi India"। *www.culturalindia.net*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  *Delhi city guide*, by Eicher Goodearth Limited, Delhi Tourism. Published by Eicher Goodearth Limited, 1998. আইএসবিএন ৮১-৯০০৬০১-২-০. *Page 193*.
5. ↑  Founder of Chhatarpur temple dies[*স্থায়ীভাবে অকার্যকর সংযোগ*] Indian Express, 17 December 1998.
6. ↑  Chhatarpur temple durga-puja.org.

বহিঃসংযোগ
---------


উইকিমিডিয়া কমন্সে **আদ্য কাত্যায়নী মন্দির, দিল্লি** সংক্রান্ত মিডিয়া রয়েছে।

* Chhatrapur temple complex at wikimapia

প্রবেশদ্বার: হিন্দুধর্ম দিল্লি ভারত
**শবনম "মৌসি" বানু** একজন ভারতীয় রাজনীতিবিদ ও এলজিবিটি সমাজকর্মী। তিনি ভারতের বিধানসভার প্রথম ট্রান্সজেন্ডার বা রূপান্তরলৈঙ্গিক সদস্য। ২০০০ সালের উপ নির্বাচনে তিনি নির্দলীয় প্রার্থী হিসাবে সোহাগপুর বিধানসভা আসন থেকে মধ্য প্রদেশ বিধানসভার সদস্য নির্বাচিত হয়েছিলেন। ২০০৩ সাল পর্যন্ত তিনি এইপদে নির্বাচিত ছিলেন। উল্লেখ্য ১৯৯৪ সালে ভারতে হিজড়াদের ভোটাধিকার দেওয়া হয়েছিল। তাঁকে সাধারণত মৌসি" বলে সম্বোধন করা হয়, যা একটি হিন্দি বিশেষ্য শব্দ এবং বাংলা শব্দ মাসি বা খালার সমার্থক।

প্রাথমিক জীবন
-------------

তিনি দৃশ্যত আন্তঃলিঙ্গ বা ইন্টারসেক্স রূপে জন্মগ্রহণ করেছিলেন এবং তাঁকে একটি পুরুষবাচক নাম দেওয়া হয়েছিল। তাঁর বাবা ছিলেন ব্রাহ্মণ বর্ণের একজন পুলিশ সুপার, ফলে তিনি নিজের সামাজিক ভাবমূর্তি রক্ষার জন্য জন্মের পরপরই তাঁকে ত্যাগ করেছিলেন। 

তিনি মাত্র দু'বছর প্রাথমিক বিদ্যালয়ে পড়াশোনা করেছিলেন, তবে বিভিন্ন জায়গায় ভ্রমণসূত্রে তিনি ১২ টির মতো ভাষা শিখেছেন।

রাজনৈতিক জীবন
-------------

শবনম মৌসি মধ্য প্রদেশ রাজ্যের শাহডোল-অনুপপুর জেলার সোহাগপুর আসন থেকে নির্বাচিত হয়েছিলেন। বিধানসভার সদস্য হিসাবে তাঁর বিষয়সূচি ছিল যুদ্ধ, দুর্নীতি, বেকারত্ব, দারিদ্র্য ও ক্ষুধা। সেইসাথে রূপান্তরিত লিঙ্গ, খোজা, বেশান্তর ও হিজড়াদের প্রতি বৈষম্যের বিরুদ্ধে প্রতিবাদ এবং এইচআইভি/এইডস সম্পর্কে সচেতনতা ও বক্তব্য উত্থাপনও অন্তর্ভুক্ত ছিল।

### জিতি জিতায়ি পলিটিক্স (জেজেপি)

২০০৩ সালে, মধ্য প্রদেশের হিজড়ারা "জিতি জিতায়ি পলিটিক্স" (জেজেপি) নামে একটি নিজস্ব রাজনৈতিক দল প্রতিষ্ঠা করেছিল, যার আক্ষরিক অর্থ 'ইতিমধ্যে জিতে থাকা রাজনৈতিক দল'। মূলধারা থেকে রাজনৈতিক পার্থক্যের রূপরেখার জন্য দলটি আট পৃষ্ঠার ইশতেহার প্রকাশ করেছিল।

জনপ্রিয় সংস্কৃতিতে
-------------------

২০০৫ সালে তাঁর জীবনী নিয়ে *শবনম মৌসি* নামে একটি অবাণিজ্যিক চলচ্চিত্র নির্মিত হয়েছিল যা পরিচালনা করেছিলেন যোগেশ ভরদ্বাজ। এতে শবনম মৌসির চরিত্রে অভিনয় করেছিলেন আশুতোষ রানা।

যদিও তিনি এখন আর সরকারি দফতরে নেই, তবে ভারতের এনজিও এবং লিঙ্গকর্মীদের সাথে এইডস/এইচআইভি বিষয়ক প্রচারণায় সক্রিয়ভাবে অংশ নিচ্ছেন।

তথ্যসূত্র
---------

1. ↑  "Telangana assembly elections 2018: Chandramukhi eyes Goshamahal glory, ready for tryst with 1st transgender party"। *The Times of India*। সংগ্রহের তারিখ ২০১৯-০২-০৪।
2. ↑  India TV News Desk (২০১৪-০৭-১৭)। "Shabnam Mausi-India's first eunuch to become an MLA"। *www.indiatvnews.com* (ইংরেজি ভাষায়)। সংগ্রহের তারিখ ২০২০-০৮-১৯।
3. ↑  "Our election promise?"। *DNA India* (ইংরেজি ভাষায়)। ২০০৯-০৪-২৯। সংগ্রহের তারিখ ২০২০-০৮-১৯।

বহিঃসংযোগ
---------

* ইউনুস এমপি সিট নিয়েছেন - বিবিসি খবর
* শবনম মৌসির উপর নির্মিত ফিকশন ফিচার ফিল্মের নিবন্ধ
* ইন্টারনেট মুভি ডেটাবেজে *শবনম মৌসি*  (ইংরেজি) চলচ্চিত্র
ব্রিগেডিয়ার **আদ্রিয়ান ক্লিমেন্টস গোর**, ডিএসও (ইংরেজি: Adrian Gore; জন্ম: ১৪ মে, ১৯০০ - মৃত্যু: ৭ জুন, ১৯৯০) স্কটল্যান্ডের ডানুনে জন্মগ্রহণকারী বিখ্যাত ইংরেজ প্রথম-শ্রেণীর ক্রিকেট তারকা ও ব্রিটিশ সেনাবাহিনীর ঊর্ধ্বতন কর্মকর্তা ছিলেন। ব্রিটিশ আর্মির পক্ষে প্রথম-শ্রেণীর ক্রিকেট খেলেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিত ব্যাটিং করতেন **আদ্রিয়ান গোর**।

ব্রিটিশ সেনাবাহিনীতে কর্মকর্তা হিসেবে কাজ করতেন আদ্রিয়ান গোর। দ্বিতীয় বিশ্বযুদ্ধ চলাকালীন বীরত্বের সাথে স্বীয় দায়িত্ব পালন করেছেন তিনি। ১৯১৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।

প্রথম-শ্রেণীর ক্রিকেট
---------------------

আদ্রিয়ান গোর মূলতঃ ফাস্ট মিডিয়াম বোলার হিসেবে খেলতেন। ১৯১৮ সালে কিছুটা বিলম্বে ইন-সুইং করে পূর্ণাঙ্গ বয়ষ্ক ও বিদ্যালয়ের ছাত্রদেরকে বিমোহিত করে রাখতেন। এরপূর্বে তিনি আর ক্রিকেট খেলায় অংশগ্রহণ করেননি। ঐ মৌসুমে ৭.৫১ গড়ে ৫১ উইকেট দখল করেছিলেন তিনি। ঐ মৌসুমে কোন প্রথম-শ্রেণীর ক্রিকেট খেলা অনুষ্ঠিত হয়নি। ফলশ্রুতিতে পরের বছর উইজডেন ক্রিকেটার্স অ্যালমেনাকের সংস্করণে নিয়মিতভাবে বর্ষসেরা পাঁচ ক্রিকেটার নির্বাচনে আদ্রিয়ান গোরসহ আরও চারজন সরকারী বিদ্যালয়ের ক্রিকেটারকে মনোনীত করা হয়েছিল। ১৯২১ থেকে ১৯৩২ সময়কালে মাঝে-মধ্যেই প্রথম-শ্রেণীর খেলায় ব্রিটিশ আর্মি ও অন্যান্য দলের পক্ষে খেলতেন। এ সময়কালে ৫২টি প্রথম-শ্রেণীর উইকেট পেয়েছেন গড়ে প্রায় ২২ রান খরচ করে।

সামরিক জীবন
-----------

এটন কলেজে অধ্যয়ন করেছেন। এ সময়েই স্বীয় ক্রিকেট প্রতিভার বিচ্ছুরণ ঘটান। এরপর স্যান্ডহার্স্টের রয়্যাল মিলিটারি কলেজে স্বল্পকাল পড়াশোনা শেষে সেকেন্ড লেফটেন্যান্ট হিসেবে কমিশন্ডপ্রাপ্ত হন।

১৭ ডিসেম্বর, ১৯১৯ তারিখে রাইফেল ব্রিগেডে যোগদান করেন তিনি। আন্তঃযুদ্ধ সময়কালের অধিকাংশ সময়ই নিজ রেজিমেন্টের ২য় ব্যাটালিয়নের দায়িত্বে ছিলেন তিনি। মূলতঃ আয়ারল্যান্ডের স্বাধীনতা যুদ্ধ চলাকালে আয়ারল্যান্ডে নিয়োজিত ছিলেন তিনি।

সেপ্টেম্বর, ১৯৩৯ সালে দ্বিতীয় বিশ্বযুদ্ধ ছড়িয়ে পড়লে আদ্রিয়ান গোরকে রাইফেল ব্রিগেডের প্রশিক্ষণ কর্মকর্তা হিসেবে দায়িত্ব প্রদান করা হয়। উইনচেস্টারের সেনা সদর দফতরে কাজ করেন। ১৯৪১ সালে গ্রীন জ্যাকেটস অফিসার ক্যাডেট ট্রেনিং ইউনিটের (ওসিটিইউ) নেতৃত্ব দেয়ার জন্যে তাকে মনোনীত করা হয়। এছাড়াও অস্ট্রিয়ায় অভিযান চলাকালীন সংক্ষিপ্ত সময়ের জন্যে ৬ষ্ঠ গোলন্দাজ বাহিনীর নেতৃত্বে ছিলেন।

৭ জুন, ১৯৯০ তারিখে কেন্টের সেলিঞ্জ এলাকার হর্টন প্রায়োরিতে ৯০ বছর বয়সে আদ্রিয়ান গোরের দেহাবসান ঘটে।

তথ্যসূত্র
---------

1. ↑  "Wisden's Five Cricketers of the Year"। *ESPNcricinfo*। ESPN। ২৩ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৫।
2. ↑  "নং. 31754"। *দ্যা লন্ডন গেজেট* (সম্পূরক) (ইংরেজি ভাষায়)। ২৩ জানুয়ারি ১৯২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  Doherty, p. 176
4. ↑  Doherty, p. 177

গ্রন্থপঞ্জি
-----------

* Irish Generals in the Second World War, Richard Doherty (আইএসবিএন ০৮৬২৮১৩৯৫৬)

বহিঃসংযোগ
---------

* ইএসপিএনক্রিকইনফোতে আদ্রিয়ান গোর উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে আদ্রিয়ান গোর  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* Generals of World War II

| * দে
* স
১৯১৯ উইজডেন বর্ষসেরা ক্রিকেটার |
| --- |
| 
* পার্সি অ্যাডামস
* পার্সি চ্যাপম্যান
* আদ্রিয়ান গোর
* লিওনেল হেজেস
* নরম্যান প্যাট্রিজ

 |  |
**মিসিসিপি বিশ্ববিদ্যালয়** মিসিসিপি রাজ্যের অক্সফোর্ডে অবস্থিত একটি সরকারি গবেষণা বিশ্ববিদ্যালয়। জ্যাকসনে মেডিকেল সেন্টার সহ মিসিসিপি বিশ্ববিদ্যালয় নথিভুক্তির দ্বারা রাজ্যের বৃহত্তম বিশ্ববিদ্যালয় এবং মিসিসিপির প্রধান বিশ্ববিদ্যালয়।

মিসিসিপি আইনসভা কর্তৃক ১৮৪৪ সালের ২৪শে ফেব্রুয়ারি বিশ্ববিদ্যালয়টি সনন্দ দ্বারা প্রতিষ্ঠিত হয় এবং চার বছর পরে ৮০ জন শিক্ষার্থী প্রথম ভর্তি হয়। এটি গৃহযুদ্ধের সময় একটি কনফেডারেট হাসপাতাল হিসেবে পরিচালিত হয় এবং ইউলিসিস এস. গ্রান্টের বাহিনী কর্তৃক একটুর জন্য ধ্বংস এড়ানো হয়। একটি জাতিগত দাঙ্গা ১৯৬২ সালে নাগরিক অধিকার আন্দোলনের সময় বিদ্যায়াতনে শুরু হয়, যখন বিচ্ছিন্নতাবাদীরা আফ্রিকান-আমেরিকান জেমস মেরিডিথের তালিকাভুক্তির চেষ্টার বিরোধিতা করে। এরপর থেকে বিশ্ববিদ্যালয় তার ভাবমূর্তি উন্নত করার ব্যবস্থা গ্রহণ করে। ওলে মিস লেখক উইলিয়াম ফকনার এবং তার মালিকাধীন ও পরিচালিত প্রাক্তন বাড়ি রোয়ান ওকের সাথে ঘনিষ্ঠভাবে জড়িত। বিদ্যায়তনে দুটি স্থান, বার্নার্ড অবজারভেটরি ও দ্য লাইসিয়াম -দ্য সার্কেল হিস্টরিক ডিস্ট্রিক্ট, ঐতিহাসিক স্থানসমূহের জাতীয় নিবন্ধনে তালিকাভুক্ত রয়েছে।

ওলে মিসকে "আর১: ডক্টরাল বিশ্ববিদ্যালয় – খুব উচ্চ গবেষণা কার্যক্রম" -এর মধ্যে শ্রেণীবদ্ধ করা হয়। বিশ্ববিদ্যালয়টি ন্যাশনাল সি গ্রান্ট প্রোগ্রামে অংশগ্রহণকারী ৩৩ টি কলেজ ও বিশ্ববিদ্যালয়ের মধ্যে একটি এবং ন্যাশনাল স্পেস গ্রান্ট কলেজ অ্যান্ড ফেলোশিপ প্রোগ্রামে অংশগ্রহণকারী। এটির গবেষণা প্রচেষ্টার মধ্যে *ন্যাশনাল সেন্টার ফর ফিজিক্স অ্যাকোস্টিকস* এবং *মিসিসিপি সেন্টার ফর সুপারকমপিউটিং রিসার্চ* রয়েছে। গাঁজা গবেষণার জন্য একমাত্র খাদ্য ও ওষুধ প্রশাসন-অনুমোদিত উৎস হিসাবে যুক্তরাষ্ট্রীয়ভাবে চুক্তিবদ্ধ গাঁজা সুযোগ-সুবিধা প্রদানের কাজ করে। বিশ্ববিদ্যালয়টি সেন্টার ফর দ্য স্টাডি অফ সাউদার্ন কালচারের মত আন্তঃবিষয়ক প্রতিষ্ঠানসমূহ (ইন্টার ডিসিপ্লিনারি ইনস্টিটিউটসমূহ) পরিচালনা করে। এর ক্রীড়াবিষয়ক দলসমূহ ন্যাশনাল কলেজিয়েট অ্যাথলেটিক অ্যাসোসিয়েশন, সাউথইস্টার্ন কনফারেন্স, ডিভিশন ১-এ ওলে মিস বিদ্রোহী হিসাবে প্রতিদ্বন্দ্বিতা করে।

বিশ্ববিদ্যালয়ের প্রাক্তন শিক্ষার্থীদের মধ্যে ৫ জন মার্কিন সিনেটর, ১০ জন গভর্নর, ২৭ জন রোডস স্কলার এবং একজন নোবেল পুরস্কার বিজয়ী রয়েছেন। অন্যান্য প্রাক্তন শিক্ষার্থীরা এমি অ্যাওয়ার্ড, গ্র্যামি অ্যাওয়ার্ড এবং পুলিৎজার পুরস্কারের মতো সম্মান অর্জন করেছেন। বিশ্ববিদ্যালয়টির মেডিকেল সেন্টার প্রথম মানব ফুসফুস প্রতিস্থাপন এবং প্রাণী থেকে মানব দেহে হৃৎপিণ্ড প্রতিস্থাপন করে।

* মিসিসিপি বিশ্ববিদ্যালয়ের ক্যাম্পাস
* ভেন্ট্রেস হলভেন্ট্রেস হল
* কেনন মানমন্দিরকেনন মানমন্দির
* ওলে মিস স্টুডেন্ট ইউনিয়নওলে মিস স্টুডেন্ট ইউনিয়ন

তথ্যসূত্র
---------

1. ↑  "About UM: Facts - University of Mississippi"। *The University of Mississippi Facts & Statistics*। University of Mississippi। এপ্রিল ২৪, ২০২১ তারিখে মূল থেকে আর্কাইভ করা। সংগ্রহের তারিখ মার্চ ৫, ২০১৯।
2. ↑  "Licensing FAQ's"। *Department of Licensing – University of Mississippi*। University of Mississippi। জুলাই ৬, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ১১, ২০১৬।

বহিঃসংযোগ
---------


উইকিমিডিয়া কমন্সে **মিসিসিপি বিশ্ববিদ্যালয়** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
* *ডেইলি মিসিসিপিয়ান*-এর ওয়েবসাইট, মিসিসিপি বিশ্ববিদ্যালয়ের শিক্ষার্থী পত্রিকা
লেফটেন্যান্ট জেনারেল **অপূর্ব কুমার সেনগুপ্ত** (উচ্চারণi; জন্ম: ৩ আগস্ট, ১৯৩৮ - মৃত্যু: ১৪ সেপ্টেম্বর, ২০১৩) উত্তরপ্রদেশের লক্ষ্ণৌ এলাকায় জন্মগ্রহণকারী বিশিষ্ট ভারতীয় সেনা কর্মকর্তা ও আন্তর্জাতিক ক্রিকেট তারকা ছিলেন। ভারত ক্রিকেট দলের পক্ষে ১৯৫৯ সালে একটিমাত্র টেস্টে অংশগ্রহণের সুযোগ লাভ করেন **অপূর্ব সেনগুপ্ত**। দলে তিনি মূলতঃ অল-রাউন্ডারের দায়িত্ব পালন করতেন। ডানহাতে ব্যাটিংয়ের পাশাপাশি লেগ ব্রেক গুগলি বোলিংয়ে পারদর্শীতা দেখিয়েছেন তিনি।

প্রারম্ভিক জীবন
---------------

সেনগুপ্ত বেশ ভালোমানের অল-রাউন্ডার, ডানহাতি উদ্বোধনী ব্যাটসম্যান, লেগ ব্রেক ও গুগলি বোলার এবং স্লিপ ফিল্ডার হিসেবে সুনাম কুড়িয়েছেন। ঐ মৌসুমের শুরুতে ওয়েস্ট ইন্ডিজের বিপক্ষে প্রথম-শ্রেণীর ক্রিকেটে অভিষেক ঘটে তার। সার্ভিসেস দলের সদস্যরূপে তিনি ৩২ ও অপরাজিত ১০০ রান তুলেছিলেন। দুই মাস পর রঞ্জি ট্রফিতে প্রথমবারের মতো খেলে দিল্লির বিপক্ষে ৬/৩২ লাভ করেন। এ দুটি ফলাফলই টেস্ট খেলায় অংশগ্রহণের জন্য দল নির্বাচকমণ্ডলী কর্তৃক আহুত হন তিনি। এরপর তিনি পরবর্তী দশ বছর প্রথম-শ্রেণীর ক্রিকেটে অংশগ্রহণ অব্যাহত রাখেন।

১৯৫৯-৬০ মৌসুমের রঞ্জি ট্রফি প্রতিযোগিতার সেমি-ফাইনালে বোম্বের বিপক্ষে আরেকটি শতক হাঁকিয়েছিলেন। অপরাজিত ১৪৬ রানের মনোজ্ঞ শতরান করেন অপূর্ব সেনগুপ্ত।

আন্তর্জাতিক ক্রিকেট
-------------------

এ. কে. সেনগুপ্তের টেস্ট ক্রিকেটে অংশগ্রহণ ভারতীয় ক্রিকেটের মাঝামাঝি সময়ে বড় ধরনের বিতর্কের সৃষ্টি করে। ১৯৫৮-৫৯ মৌসুমে সফরকারী ওয়েস্ট ইন্ডিজের বিপক্ষে মাদ্রাজ টেস্ট শুরুর কয়েকদিন পূর্বে গুলাম আহমেদ আন্তর্জাতিক ক্রিকেট থেকে তার অবসরের কথা ঘোষণা করেন। আঘাতের কারণে বিজয় মাঞ্জরেকার ঐ টেস্ট থেকে বাদ পড়েন। এ পরিস্থিতিতে জসু প্যাটেল, এ. জি. কৃপাল সিং, মনোহর হারিদকর ও সেনগুপ্ত - প্রত্যেকেই খেলার দাবীদার হন। অধিনায়ক পলি উমরিগড় হারিদকরকে পেতে চাইলেন। তবে, বিসিসিআই সভাপতি প্যাটেলকে অন্তর্ভুক্ত করলে খেলা শুরুর পূর্ব-রাত্রে উমরিগড় পদত্যাগ করেন। শেষ পর্যন্ত সেনগুপ্ত ও কৃপাল সিং খেলার জন্য বিবেচিত হন। সেনগুপ্ত ১ ও ৮ রান তুলে যথাক্রমে ওয়েস হল ও রয় গিলক্রিস্টের বলে আউট হন।

সামরিক জীবন
-----------

ভারতীয় সেনাবাহিনীতে কর্মকর্তা হিসেবে চাকরি করেন। এ সময় তিনি পিভিএসএম ও এভিএসএম পদবীতে ভূষিত হন। তিন তারকা বিশিষ্ট লেফটেন্যান্ট জেনারেল স্তরে উপনীত হন তিনি। ওয়াশিংটন ডিসিতে অবস্থান করে মার্কিন যুক্তরাষ্ট্র ও কানাডায় প্রতিরক্ষাবিষয়ক সহ-দূতরূপে কাজ করেন।

ব্যক্তিগত জীবন
--------------

ভারতীয় সেনাবাহিনী থেকে অবসর নেয়ার পর স্বীয় স্ত্রী মীনা সেনগুপ্তাকে নিয়ে নতুন দিল্লিতে অবস্থান করেন। অমিতাভ ও সুরজিৎ সেনগুপ্ত নামীয় দুই সন্তান রয়েছে তাদের। ১৪ সেপ্টেম্বর, ২০১৩ তারিখে নতুন দিল্লিতে তার দেহাবসান ঘটে।

তথ্যসূত্র
---------

1. ↑  Christopher Martin-Jenkins, *Who's who of Test cricketers*
2. ↑  Mihir Bose, *A History of Indian Cricket*, Andre-Deutsch (1990), pp. 213-214
3. ↑  Obituary in the Times of India (accessed 3 August 2014)

আরও দেখুন
---------

* রয় গিলক্রিস্ট
* বিজয় মাঞ্জরেকার
* এ. জি. মিল্খা সিং
* এক টেস্টের বিস্ময়কারী
* ভারতীয় টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে অপূর্ব সেনগুপ্ত উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে অপূর্ব সেনগুপ্ত  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* "Apoorva Sengupta: A baffling Test career"
**আধুনিক ভাষা ইনস্টিটিউট** চট্টগ্রাম বিশ্ববিদ্যালয়ের কলা ও মানববিদ্যা অনুষদের অন্তর্ভুক্ত একটি অন্যতম ইনস্টিটিউট। বর্তমানে এখানে ২১ জন শিক্ষক রয়েছেন। সর্বমোট ৪৫টি আসন রয়েছে অনার্স কোর্সে এবং ভাষা কোর্সে সাত শতাধিক আসন আছে।

ইতিহাস
------

২০০৮ সালে, বিভিন্ন ভাষা শিক্ষাদানের উদ্দেশ্যে এটি চালু করা হয়।কলা ও মানববিদ্যা অনুষদের ড. আবদুল করিম ভবনে এই বিভাগের সকল কার্যক্রম পরিচালিত হয়।

কোর্সসমূহ
---------

এখানে মোট সাতটি ভাষায় সার্টিফিকেট কোর্স ও ডিপ্লোমা ডিগ্রী প্রদান করা হয়।

ক) বাংলা (শুধুমাত্র বিদেশীদের জন্য), খ) ইংরেজি, গ) ফরাসি, ঘ) জার্মান, ঙ) জাপানি, চ) চীনা, ছ) আরবি ও জ) ফার্সি ভাষার উপর এক বছর মেয়াদী সার্টিফিকেট কোর্স ও এক বছর মেয়াদী ডিপ্লোমা ডিগ্রী প্রদান করা হয়।

ভাষা ও ভাষা বিজ্ঞান
-------------------

২০১২-১৩ সেশন থেকে এই ইনস্টিটিউটের অধীনে ভাষাবিজ্ঞান বিষয়ে অনার্স প্রোগ্রাম চালু করা হয়। এখানে ধ্বনিতত্ত্ব, রুপতত্ত্ব, অর্থতত্ত্ব, ব্যক্যতত্ত্ব ও ভাষার প্রায়োগিক কোর্স সমাজ ভাষাবিজ্ঞান, কম্পিউটর ভাষা বিজ্ঞান, চিকিৎসা ভাষাবিজ্ঞান, ভাষাবৈকল্য, সংকেত ভাষা, মৌলিক বাংলা ও ইংরেজি বিষয় গুলো পড়ানো হয়। যে কোন এক বর্ষে তৃতীয় ভাষা হিসেবে বিদেশী যে কোন একটি ভাষাও পড়ানো হয়।

ইংরেজি ভাষা শিক্ষাদান
---------------------

ইংরেজি ভাষা শিক্ষাদান বিষয়ে অতিরিক্ত মাস্টার্স প্রোগ্রাম চালু করা আছে।

তথ্যসূত্র
---------

1. ↑  ফ্রেঞ্চ ভাষা; কেন শিখবেন ? কোথায় শিখবেন?  অর্থসূচক, সংগ্রহের তারিখ ১৩ মে, ২০১৪
2. ↑  কোথায় শিখবেন বিদেশি ভাষা  দা প্রমিনেন্ট সংগ্রহের তারিখ সেপ্টেম্বর ১০,২০১৬
3. ↑  চবির আধুনিক ভাষা ইনস্টিটিউট ভর্তির নোটিশ ২০১৮  আমার ক্যাম্পাস সংগ্রহের তারিখ ৩০ জুন ২০১৮
**আইসি ১১০১** একটি অতিবৃহৎ উপবৃত্তাকার ছায়াপথ যা এবেল ২০২৯ ছায়াপথগুচ্ছের কেন্দ্রে অবস্থিত। এটি পৃথিবী থেকে আনুমানিক ৩২০ মেগাপারসেক(১.০৪ বিলিয়ন আলোক বর্ষ ) দূরে।

জুন ১৯৯৫ তারিখে হাবল স্পেস টেলিস্কোপে তোলা আইসি ১১০১ এর ছবি

বৈশিষ্ট্য
---------

এই ছায়াপথকে অতিবৃহৎ উপবৃত্তাকার ছায়াপথ হিসেবে শ্রেনিভুক্তকরন করা হয়েছে এবং এটি এ২০২৯-বিজিসি এর সবচেয়ে উজ্জ্বল ছায়াপথ। এটি পৃথিবী থেকে সমতল চাকতির মত দৃশ্যমান হওয়ার কারণে উপবৃত্তাকার ছায়াপথে স্থান দেওয়া হয়েছে। যাহোক, উপবৃত্তাকার ছায়াপথের পরিসর ১৫-৩৭ কিলোপারসেক(৫০-১২০ আলোক বর্ষ) হয়।

আইসি ১১০১ পর্যবেক্ষনীয় মহাবিশ্বের সবচেয়ে বৃহৎ ছায়াপথ, তবুও জ্যোতির্বিজ্ঞানে অনেক বিতর্ক রয়েছে যে, কীভাবে এমন একটি ছায়াপথের আয়তন নির্নয় করা যায়। ছায়াপথ থেকে আসা নীল রশ্মির ফটোগ্রাফিক প্লেট একটি সক্রিয় ব্যাসার্ধ উৎপন্ন করে যা ৬৫-১১২ কিলোপারসেক(১১২-৩৯ হাজার আলোক বর্ষ) । উক্ত ছায়াপথের অনেক বৃহৎ বর্ণবলয় রয়েছে যা কম প্রবলতা সম্পন্ন যার ব্যাসার্ধ বৃদ্ধি পেয়ে ৬০০ কিলোপারসেক(২ মিলিয়ন আলোক বর্ষ ) হয়। গবেষণায় প্রমাণিত হয় যে, এই ছায়াপথের বর্ণবলয় সবচেয়ে উজ্জ্বল আর এটি পর্যবেক্ষনীয় মহাবিশ্বের সবচেয়ে বৃহৎ ছায়াপথ।  
অন্যান্য ছায়াপথের মতো আইসি ১১০১ এ অনেক নক্ষত্র রয়েছে যা সূর্যের চেয়েও ৭ বিলিয়ন বছর আগের, যার ফলে এদের চারিদিকে অনেকটা হলুদাভ রঙ দেখা যায়। এর কেন্দ্রে একটি উজ্জ্বল রেডিও উৎস অবস্থিত, যা খুব সম্ভবত একটি অতি বৃহৎ কৃষ্ণগহবর, যার ভর প্রায় ৪০-১০০ বিলিয়ন সৌরভরের সমান।

আবিষ্কার
--------

এই ছায়াপথ ১৭৯০ সালের ১৯ জুন ব্রিটিশ জ্যোতির্বিজ্ঞানী ফ্রেডরিখ উইলিয়াম হারশেল আবিষ্কার করেন। এটি ১৯৮৫ সালে শ্রেনিভুক্তকরণ করা হয়। এডুইন হাবলের ১৯৩২ সালের আবিষ্কার অনুযায়ী এটাকে একটা স্বাধীন ছায়াপথ হিসেবে প্রকাশ করা হয়।

তথ্যসূত্র
---------

1. ↑  "Largest known Galaxy"। *Universguide*। সংগ্রহের তারিখ ২০১৯-০৩-১৩।
2. ↑  Diodati, Michele (২০২০-০৪-১১)। "IC 1101, the Largest of All Galaxies"। *Medium* (ইংরেজি ভাষায়)। সংগ্রহের তারিখ ২০২০-১০-০৩।
3. ↑  "IC 1101, the largest known galaxy"। *Anne's Astronomy News* (ওলন্দাজ ভাষায়)। ২০১৩-০৮-১৬। সংগ্রহের তারিখ ২০২০-১০-০৩।
4. ↑  "IC 1101"। *Astronomy Wiki* (ইংরেজি ভাষায়)। সংগ্রহের তারিখ ২০২০-১০-০৩।
**ডেভিড টমাস ডিউডনি** (ইংরেজি: Tom Dewdney; জন্ম: ২৩ অক্টোবর, ১৯৩৩) জ্যামাইকার কিংস্টনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন **টম ডিউডনি**।

খেলোয়াড়ী জীবন
---------------

১৯৫৪-৫৫ মৌসুমে মাত্র দুইটি প্রথম-শ্রেণীর খেলায় অংশ নেন। এ সময়ে তিনটি উইকেট দখল করেন তিনি। এরপর ঐ মৌসুমের শেষদিকে অস্ট্রেলিয়ার বিপক্ষে খেলার জন্য মনোনীত হন। চতুর্থ ও পঞ্চম টেস্টে বোলিং উদ্বোধনে নামেন। তন্মধ্যে চতুর্থ টেস্টের প্রথম ইনিংসে ৪/১২৫ বোলিং পরিসংখ্যান দাঁড় করান। ফলশ্রুতিতে ১৯৫৫-৫৬ মৌসুমে নিউজিল্যান্ড সফরের জন্য মনোনীত হন টম ডিউডনি। ঐ সিরিজে তিন টেস্টে অংশ নিয়ে ৮ উইকেট দখল করেন তিনি। এরফলে নিজের নামের পার্শ্বে নতুন বলের অধিকারী উদীয়মান বোলারের তকমা লাগান। অকল্যান্ডের চতুর্থ টেস্টের প্রথম ইনিংসে ১৯.৫ ওভার বোলিং করে ৫/২১ লাভ করেন।

ইংল্যান্ড গমন
-------------

প্রথম-শ্রেণীর ক্রিকেটে নিজস্ব সেরা বোলিং পরিসংখ্যান গড়েন ৭/৫৫। ১৯৫৬-৫৭ মৌসুমে নরফোকের ডিউক একাদশের বিপক্ষে এ কৃতিত্ব অর্জন করেন তিনি। দলটির অধিকাংশ সদস্যই তখন ইংল্যান্ডের টেস্ট দলে খেলতেন। এরফলে ১৯৫৭ সালে ইংল্যান্ড সফরের জন্য তাকে দলে অন্তর্ভুক্ত করা হয়েছিল। সফরের প্রথম-শ্রেণীর খেলাগুলোয় যথেষ্ট সফলতা পান তিনি। ২৭.০৫ গড়ে ৩৬ উইকেট পান। তন্মধ্যে গ্লুচেস্টারশায়ারের বিপক্ষে ৫/৬৯ লাভ করেছিলেন তিনি। হ্যাম্পশায়ারের বিপক্ষে করেন ৫/৩৮। এ বোলিং পরিসংখানের শেষদিকে হ্যাট্রিকও করেছিলেন তিনি। তাস্বত্ত্বেও, টেস্টগুলোয় রয় গিলক্রিস্ট ও ফ্রাঙ্ক ওরেলকে উদ্বোধনী বোলার হিসেবে অগ্রাধিকার দেয়া হয়েছিল। তন্মধ্যে, গুরুতর অসুস্থ ও এক উইকেট নেয়া গিলক্রিস্টের স্থলাভিষিক্ত হয়ে পঞ্চম টেস্টে খেলায় অংশগ্রহণের সুযোগ হয় তার।

অবসর
----

১৯৫৭-৫৮ মৌসুমে সফরকারী পাকিস্তানের বিপক্ষে তিন টেস্ট খেলেন। ৪৬.৭১ গড়ে ৭ উইকেট পান টম ডিউডনি। ঐ টেস্টগুলো তার খেলোয়াড়ী জীবনের শেষ টেস্ট ও গত তিন বছরে প্রথম-শ্রেণীর ক্রিকেটে সর্বশেষ খেলায় অংশগ্রহণ।

১৯৬০-৬১ মৌসুমে অস্ট্রেলিয়া সফরে যান ও ছয়টি প্রথম-শ্রেণীর খেলায় অংশ নিয়ে ৫ উইকেট দখল করেন তিনি। ১৯৬১ সালে হ্যাস্টিংসে একটি উৎসবমূখর খেলায় অংশ নেয়ার পর প্রথম-শ্রেণীর ক্রিকেটকে চিরতরে বিদায় জানান টম ডিউডনি।

বিতর্কিত ভূমিকা
---------------

সেপ্টেম্বর, ১৯৫৯ সালে ইংল্যান্ডে অবস্থানকালে গ্যারি সোবার্স চালকের অবস্থানে ছিলেন ও ঐ গাড়ীতে তিনিসহ নিহত দলীয় সঙ্গী কোলি স্মিথ ছিলেন। গাড়ীটি ট্রাকের সাথে ধাক্কা খায়। ঐ মৌসুমে তারা সকলেই ইংরেজ লীগ ক্রিকেটে অংশগ্রহণ করছিলেন। আঘাতের কারণে ডিউডনি ও সোবার্সকে আরোগ্যলাভের জন্য কিছুকাল হাসপাতালে অবস্থান করতে হয়েছিল।

তথ্যসূত্র
---------

1. ↑  *Wisden* 1957, p. 829.
2. ↑  New Zealand v West Indies, Auckland 1955-56
3. ↑  Jamaica v Duke of Norfolk's XI 1956-57
4. ↑  Dewdney reflects on Collie Smith's life  ওয়েব্যাক মেশিনে আর্কাইভকৃত ২২ ডিসেম্বর ২০১৫ তারিখে Retrieved 9 May 2013

বহিঃসংযোগ
---------

* ইএসপিএনক্রিকইনফোতে টম ডিউডনি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে টম ডিউডনি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**ফ্রাঙ্ক রেজিনাল্ড মার্টিন** (ইংরেজি: Frank Martin; জন্ম: ১২ অক্টোবর, ১৮৯৩ - মৃত্যু: ২৩ নভেম্বর, ১৯৬৭) জ্যামাইকার কিংস্টনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯২৮ থেকে ১৯৩১ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম বোলার হিসেবে সম্যক কৃতিত্বের স্বাক্ষর রেখেছেন **ফ্রেডি মার্টিন** নামে পরিচিত **ফ্রাঙ্ক মার্টিন**।

প্রথম-শ্রেণীর ক্রিকেট
---------------------

১৯২৪-২৫ মৌসুম থেকে ১৯২৯-৩০ মৌসুম পর্যন্ত ফ্রাঙ্ক মার্টিনের প্রথম-শ্রেণীর খেলোয়াড়ী জীবন চলমান ছিল। জ্যামাইকার পক্ষে ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে অংশগ্রহণ করেছিলেন ফ্রাঙ্ক মার্টিন।

সমগ্র খেলোয়াড়ী জীবনে নয়টিমাত্র টেস্টে অংশগ্রহণ করার সুযোগ লাভ করেছিলেন ফ্রাঙ্ক মার্টিন। ২৩ জুন, ১৯২৮ তারিখে ইংল্যান্ডের বিপক্ষে ওয়েস্ট ইন্ডিজের ইতিহাসের সর্বপ্রথম টেস্ট খেলায় অভিষেক ঘটে তার।

১৯২৮ সালে ইংল্যান্ড দল ওয়েস্ট ইন্ডিজ গমন করে। ঐ সফরের দুই টেস্টেই তার অংশগ্রহণ ছিল। এছাড়াও, ১৯৩০-৩১ মৌসুমে ওয়েস্ট ইন্ডিজ দলের সাথে অস্ট্রেলিয়া গমন করেছিলেন। তন্মধ্যে, সিডনিতে অনুষ্ঠিত সিরিজের পঞ্চম টেস্টের প্রথম ইনিংসে অস্ট্রেলিয়ার শক্তিশালী বোলিং আক্রমণ রুখে দিয়ে ১২৩ রানে অপরাজিত ইনিংসে খেলেন। এরফলে ওয়েস্ট ইন্ডিজ দল ৩৫০/৬ করে ইনিংস ঘোষণা করে। এরপর বল হাতে নিয়ে ৪/১১১ বোলিং পরিসংখ্যান দাঁড় করান তিনি। ঐ খেলায় ওয়েস্ট ইন্ডিজ দল প্রথমবারের মতো বিদেশের মাটিতে টেস্টে জয় পায়। এটিই ফ্রাঙ্ক মার্টিনের সর্বশেষ টেস্টে অংশগ্রহণ ছিল। এরপরও অবশ্য তিনি ১৯৩৩ সালে পুনরায় ইংল্যান্ড গমন করেছিলেন।

২৩ নভেম্বর, ১৯৬৭ তারিখে জ্যামাইকার কিংস্টনে ৭৪ বছর বয়সে ফ্রাঙ্ক মার্টিনের দেহাবসান ঘটে।

তথ্যসূত্র
---------

1. ↑  Scorecard of Sydney Test in 1931 from Cricinfo. Retrieved 21 May 2012.
2. ↑  "Player Profile: Frank Martin"। *CricInfo*। সংগ্রহের তারিখ ২১ মে ২০১২।

আরও দেখুন
---------

* ফ্রেড রিজওয়ে
* ওয়েস্ট ইন্ডিয়ান টেস্ট ক্রিকেটারদের তালিকা
* ১৯২৮ ওয়েস্ট ইন্ডিজ ক্রিকেট দলের ইংল্যান্ড সফর

বহিঃসংযোগ
---------

* ইএসপিএনক্রিকইনফোতে ফ্রাঙ্ক মার্টিন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ফ্রাঙ্ক মার্টিন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**অ্যালান ফিটজরয় রে** (ইংরেজি: Allan Rae; জন্ম: ৩০ সেপ্টেম্বর, ১৯২২ - মৃত্যু: ২৭ ফেব্রুয়ারি, ২০০৫) জ্যামাইকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ও প্রশাসক ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৫৩ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন **অ্যালান রে**। দলে তিনি মূলতঃ বামহাতি ব্যাটসম্যান হিসেবে খেলতেন।

খেলোয়াড়ী জীবন
---------------

সমগ্র খেলোয়াড়ী জীবনে ১৫ টেস্টে অংশগ্রহণের সুযোগ লাভ করেছিলেন তিনি। ১০ নভেম্বর, ১৯৪৮ তারিখে স্বাগতিক ভারতের টেস্ট ক্রিকেটে অভিষেক ঘটে তার। একই দলের বিপক্ষে ১৯ ফেব্রুয়ারি, ১৯৫৩ তারিখে পোর্ট অব স্পেনে সর্বশেষ টেস্টে অংশ নেন। দলে তিনি মূখ্যতঃ ব্যাটিংয়ের দিকেই মনোনিবেশ ঘটাতেন।

পাঁচ বছরব্যাপী খেলোয়াড়ী জীবনে সহস্রাধিক রান তুলতে পেরেছিলেন। তন্মধ্যে, চারটি সেঞ্চুরিরও সন্ধান পেয়েছেন অ্যালান রে। ৪৬.১৮ গড়ে টেস্ট রান তুলেছেন। অন্যদিকে প্রথম-শ্রেণীর ক্রিকেটে ৩৯.৬৫ গড়ে রান তুলে বিস্ময়করভাবে পিছিয়ে রয়েছেন। ১৭টি সেঞ্চুরি সহযোগে এ রান তুলেছেন। ব্যক্তিগত সর্বোচ্চ ১৭৯ রান সংগ্রহ করেছেন তিনি।

অবসর
----

ক্রিকেট খেলা থেকে অবসর গ্রহণের পর ওয়েস্ট ইন্ডিজ ক্রিকেট বোর্ডের সভাপতির দায়িত্ব পালন করেছেন অ্যালান রে। তার পিতা আর্নেস্ট রে ১৯২৮ সালে ওয়েস্ট ইন্ডিজ দলের সদস্যরূপে ইংল্যান্ড গমন করেছিলেন। তবে কোন টেস্টেই অংশগ্রহণের সুযোগ পাননি আর্নেস্ট রে।

জুন, ১৯৮৮ সালে বার্বাডোস ক্রিকেট বাকলের সাথে $৪ ডলার সমমূল্যের ডাকটিকেটে অ্যালান রে’র প্রতিচিত্র তুলে ধরা হয়। ২৭ ফেব্রুয়ারি, ২০০৫ তারিখে ৮২ বছর বয়সে কিংস্টনের জ্যামাইকায় অ্যালান রে’র দেহাবসান ঘটে।

তথ্যসূত্র
---------

1. ↑  "Allan Rae"। ESPNCricinfo। সংগ্রহের তারিখ ২৪ জুন ২০১২।

আরও দেখুন
---------

* হাইঞ্জ জনসন
* ক্রিকেট ওয়েস্ট ইন্ডিজ
* ওয়েস্ট ইন্ডিয়ান টেস্ট ক্রিকেটারদের তালিকা
* ১৯২৮ ওয়েস্ট ইন্ডিজ ক্রিকেট দলের ইংল্যান্ড সফর
* টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে অ্যালান রে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে অ্যালান রে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**আতাউদ্দিন খান** (আনু. ১৯২৭–৩০ নভেম্বর ২০১৫) বাংলাদেশের ঢাকা জেলার রাজনীতিবিদ যিনি পূর্ব পাকিস্তান প্রাদেশিক পরিষদের সদস্য ও ঢাকা-১০ আসনের সংসদ সদস্য ছিলেন।

প্রাথমিক জীবন
-------------

আতাউদ্দিন খান আনু. ১৯২৭ সালে ঢাকা জেলার নবাবগঞ্জের গালিমপুরে জন্মগ্রহণ করেন।

রাজনৈতিক জীবন
-------------

খান ১৯৭৯ সালে বাংলাদেশ জাতীয়তাবাদী দলের প্রার্থী হিসাবে ঢাকা-১০ আসন থেকে সংসদ সদস্য নির্বাচিত হন। তিনি এর আগে ১৯৬৫ সালে মুসলিম লীগের প্রার্থী হিসেবে পূর্ব পাকিস্তান প্রাদেশিক পরিষদের সদস্য নির্বাচিত হয়েছিলেন। রাষ্ট্রপতি জিয়াউর রহমান মন্ত্রিসভায় তিনি অর্থ প্রতিমন্ত্রী হিসাবে দায়িত্ব পালন করেছিলেন। ১৯৮০ সালে, তিনি কে এম ওবায়দুর রহমান এর প্রতিষ্ঠিত জনতা দলে যোগ দেন। তিনি শ্রমিক ও সমাজকল্যাণ প্রতিমন্ত্রী হিসাবে দায়িত্ব পালন করেছিলেন। অভ্যুত্থানের অভিযোগে তাকে জেনারেল এরশাদ গ্রেপ্তার করেছিলেন।

পূর্ব পাকিস্তান সেন্সর বোর্ড, আরব ওয়ার রিলিফ ফান্ড ও প্রাদেশিক যোগাযোগ কর্তৃপক্ষের সদস্য ছিলেন তিনি।

মৃত্যু
------

খান ৩০ নভেম্বর ২০১৫ সালে মোহাম্মদপুরস্থ নিজ বাসভবনে বার্ধক্যজনিত কারণে মারা যান। তাকে ঢাকা নবাবগঞ্জে সমাধিস্থ করা হয়।

তথ্যসূত্র
---------

1. ↑  "Ex-junior minister Atauddin dies; Khaleda mourns"। *unb.com.bd* (ইংরেজি ভাষায়)। United News। সংগ্রহের তারিখ ৭ অক্টোবর ২০১৯। [*স্থায়ীভাবে অকার্যকর সংযোগ*]
2. 1 2  "Bangladesh's new martial law regime canceled a celebration of..."। *UPI* (ইংরেজি ভাষায়)। সংগ্রহের তারিখ ৭ অক্টোবর ২০১৯।
3. ↑  Campbell, Colin; Times, Special To the New York (২৭ মার্চ ১৯৮২)। "New Bangladesh Regime Arrests 200"। *The New York Times*। সংগ্রহের তারিখ ৭ অক্টোবর ২০১৯।
4. ↑  "Former minister Ata Uddin dies"। *New Age*। ২৩ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৯।
***আনটাইটেলড এনশাস রেড ড্রয়িংস***  হল আমেরিকান শিল্পী রাশিদ জনসন দ্বারা নির্মিত শিল্পকর্মের একটি সিরিজ এবং হাউসার অ্যান্ড ওয়ার্থ নামক একটি গ্যালারি দ্বারা একটি অনলাইন প্রদর্শনীতে প্রদর্শিত হয়। এটি তাঁর ২০১৫ সালের সিরিজ "এনশাস মেন" এর একটি স্ব-বর্ণিত ধারাবাহিকতা, যা প্রথম নিউ ইয়র্ক-এর ড্রয়িং সেন্টারে প্রদর্শিত হয়, এই ধারাবাহিক কাজগুলো ২০২০ সালের লকডাউন এর সময় তৈরি করা হয়েছে। এর বিক্রয় থেকে প্রাপ্ত আয়ের একটি অংশ বিশ্ব স্বাস্থ্য সংস্থা এর কোভিড-১৯ সলিডারিটি রেসপন্স ফান্ড এ যুক্ত হয়, যেখানে জনসন এবং হাউসার এবং উইর্থ উভয়েই তাদের আয়ের দশ শতাংশ দান করেছেন। গ্যালারির ওয়েবসাইট অনুসারে সিরিজটি সম্পূর্ণভাবে বিক্রিত হয়ে গেছে।

কাজগুলি দৃশ্যত শিল্পীর স্ব-স্বীকৃত উদ্বেগ অন্বেষণ করে; যার সম্পর্কে তিনি নিজেই বলেন, "উদ্বেগ আমার জীবনের একটি অংশ। এটা এমন একটা বিষয় যেটা নিয়ে অশ্বেতাঙ্গ মানুষের যতটা আলোচনা করা উচিত, ততটা আলোচনা হয়না। এটা আমার সত্তার অংশ এবং আমি কীভাবে সারা পৃথিবীর সঙ্গে যুক্ত, তার অংশ এবং এর বিরুদ্ধে সৎ সংগ্রাম আমার জন্য পুরষ্কার বয়ে এনেছে। এটি এমন ধরনের আত্ম-অন্বেষণের দিকে পরিচালিত করেছে যা একজন শিল্পী হিসাবে আমার ফলাফলের জন্য উর্বর ক্ষেত্র তৈরি করে"।

তথ্যসূত্র
---------

1. ↑  Musser, Amber Jamilla (২০২০-০৬-০৫)। "Rashid Johnson: Untitled Anxious Red Drawings"। *The Brooklyn Rail* (ইংরেজি ভাষায়)। সংগ্রহের তারিখ ২০২০-০৭-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Rashid Johnson. Untitled Anxious Red Drawings"। *Hauser & Wirth* (ইংরেজি ভাষায়)। ২০২০-০৭-০৮ তারিখে মূল থেকে আর্কাইভ করা। সংগ্রহের তারিখ ২০২০-০৭-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Keener, Katherine (২০২০-০৪-১৬)। "Rashid Johnson: representing anxiety through art"। *Art Critique* (ইংরেজি ভাষায়)। সংগ্রহের তারিখ ২০২০-০৭-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Johnson, Rashid। "Rashid Johnson: 'Anxiety is part of my life. It's something that people of color don't really discuss as often as we should'"। *CNN* (ইংরেজি ভাষায়)। সংগ্রহের তারিখ ২০২০-০৭-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* আনটাইটেলড এনশাস রেড ড্রয়িংস